ΓΡΑΠΤΗ ΕΡΩΤΗΣΗ E-1451/02

υποβολή: Paul Lannoye (Verts/ALE) προς την Επιτροπή

(23 Μαΐου 2002)

Θέμα: Μείωση του αριθμού των ψαροπετριτών στην Κρήτη

Η Ελληνική Εταιρεία για την Προστασία της Φύσης μου ανέφερε ότι στην Κρήτη παρατηρείται από το 1997 μία δραματική μείωση του αριθμού του πληθυσμού των ψαροπετριτών (περιλαμβάνονται στο παράρτημα Ι της οδηγίας 79/409/ΕΟΚ(1) σχετικά με τη διατήρηση των αγρίων πτηνών). Ο εν λόγω πληθυσμός έχει πράγματι μειωθεί κατά το ήμισυ. Ο λόγος γι' αυτήν την μείωση εμφανίζεται ότι είναι μία δηλητηρίαση από το φυτοφάρμακο mthomyl, μιας καρβαμικής ένωσης, η οποία διατίθεται στο εμπόριο με το όνομα Lannate (DuPont) και χρησιμοποιείται κατά τρόπο παράνομο από τους κατοίκους του νησιού. Πράγματι, κατά τη διάρκεια των θερμών μηνών, το εν λόγω ζιζανιοκτόνο ενχέεται σε μεγάλη συγκέντρωση σε δεξαμενές νερού για να εξοντώσει ορισμένα ζώα τα οποία θεωρούνται ως ανεπιθύμητα: γάτες, κουνάβια, ποντίκια, σκύλους κ.λπ. Τα ζώα τα οποία δεν αποτελούν στόχο, όπως τα διάφορα αρπακτικά και τα γεράκια, είναι βεβαίως και αυτά θύματα αυτού του νερού το οποίο έχει επίτηδες δηλητηριαστεί.

Η Επιτροπή γνωρίζει τη μείωση αυτή του πληθυσμού των ψαροπετριτών·

Ποια μέτρα έλαβε ή προτίθεται να αναλάβει για να εμποδίσει την εξαφάνιση αυτού του είδους γερακιών·

Εξάλλου ορισμένες ενώσεις προστασίας της φύσεως προτείνουν την προσθήκη απωθητικών προϊόντων για τα θηλαστικά σε όλα τα ζιζανιοκτόνα που διατίθενται στην αγορά, ώστε να αποφευχθεί η παράνομη χρήση τους ως δηλητήριο για την εξαφάνιση ορισμένων άλλων ζώων.

Τι σκέπτεται η Επιτροπή για την εν λόγω πρόταση· Προτίθεται να την θέση σε εφαρμογή στο πλαίσιο των διαδικασιών για την άδεια διάθεσης στο εμπόριο των ζιζανιοκτόνων·

(1) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(8 Ιουλίου 2002)

Η Επιτροπή επιθυμεί να ενημερώσει το Αξιότιμο Μέλος του Ευρωπαϊκού Κοινοβουλίου ότι είναι εν γνώσει της η πτώση του αριθμού των ψαροπετριτών (είδος που περιλαμβάνεται στο παράρτημα Ι της οδηγίας για τα πτηνά(1)). Η κατάσταση γνωστοποιήθηκε στιςπηρεσίες της Επιτροπής μετά από καταγγελία που κατατέθηκε κατά της Ελλάδας. Έτσι, εστάλη επιστολή στις ελληνικές αρχές με την οποία ζητούνται πληροφορίες σχετικά με την κατάσταση του πληθυσμού των ψαροπετριτών στην Κρήτη και για τα μέτρα που έχουν λάβει οι ελληνικές αρχές για να αντιμετωπίσουν αυτό το ιδιαίτερο πρόβλημα στο νησί. Απάντηση στην επιστολή αυτή δεν έχει ακόμη ληφθεί. Μόλις απαντήσουν οι ελληνικές αρχές, θα αναλυθούν οι πληροφορίες προκειμένου να εκτιμηθεί εάν η Ελλάδα έχει παραβιάσει τιςποχρεώσεις της που απορρέουν από την κοινοτική νομοθεσία για το περιβάλλον στη δεδομένη περίπτωση.

Μέχρις ότου αξιολογηθεί το Methomyl στο πλαίσιο της οδηγίας 91/414/ΕΟΚ(2), εξακολουθεί να ισχύει η εθνική νομοθεσία των κρατών μελών σχετικά με τη διάθεση στην αγορά και τη χρήση φυτοπροστατευτικών προϊόντων. Σήμερα η χρήση του εντονομοκτόνου Methomyl επιτρέπεται σε 10 κράτη μέλη. Η χρήση που περιγράφεται στην Κρήτη είναι παράνομη και αποτελεί αρμοδιότητα των ελληνικών αρχών να λάβουν τα αναγκαία μέτρα.

Η πρόταση ορισμένων ενώσεων διατήρησης της φύσης (Bird Life International και τα γραφεία της στην Ελλάδα, η Ελληνική Ορνιθολογική Εταιρεία) να προστίθενται στα παρασκευάσματα απωθητικά προϊόντα για τα θηλαστικά, εφαρμόζεται ήδη απ ό την DuPont, μια από τις εταιρείες που παράγουν το Methomyl. Φαίνεται ωστόσο ότι δενπάρχουν απωθητικά αποτελέσματα στα πτηνά. Υπάρχουν ενδείξεις πάντως ότι η χρήση του Methomyl σύμφωνα με τις οδηγίες του κατασκευαστή παρουσιάζει μικρό κίνδυνο για τα πτηνά, όπως τα γεράκια. Αναγνωρίζοντας ότι η μείωση του αριθμού των γερακιών μπορεί να αποδοθεί στην παράνομη χρήση των προϊόντων Methomyl, η εταιρεία DuPont και η Ελληνική Ορνιθολογική Εταιρεία, σύμφωνα με τις πληροφορίες που διέθεσαν στην Επιτροπή, έχουν αναλάβει σήμερα από κοινού ένα έργο στην Κρήτη. Το έργο αποσκοπεί στην μεγαλύτερη ευαισθητοποίηση του κοινού και των αγροτών σχετικά με την κατάσταση και την ενημέρωση των αγροτών για τα αποτελέσματα που έχει η κακή χρήση του φυτοφαρμάκου στα γεράκια.

Εκτός από τις ενέργειες στις οποίες έχει ήδη προβεί κατά της μείωσης του πληθυσμού των ψαροπετριτών στην Κρήτη. Η Επιτροπή οριστικοποιεί τη στιγμή αυτή μια ανακοίνωση προς το Ευρωπαϊκό Κοινοβούλιο και το Συμβούλιο με τίτλο Μια θεματική στρατηγική για την αειφόρο χρήση των φυτοφαρμάκων. Με την ανακοίνωση αυτή θα αρχίσει ευρεία διαβούλευση με όλους τους παράγοντες προκειμένου να εκπονηθεί μια θεματική στρατηγική για την αειφόρο χρήση των φυτοφαρμάκων, όπως ζητείται στο 6ο Πρόγραμμα Δράσης για το Περιβάλλον.

(1) Οδηγία 79/409/ΕΟΚ του Συμβουλίου της 2ας Απριλίου 1979 για τη διατήρηση των άγριων πτηνών.

(2) Οδηγία 91/414/ΕΟΚ του Συμβουλίου της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων, ΕΕ L 230 της 19.8.1991.